PLAT จับมือพันธมิตร “Hungry Hub” รุกบริการฟู้ดดิลิเวอรี่
PLAT จับมือพันธมิตร "Hungry Hub" รุกบริการฟู้ดดิลิเวอรี่
21 พ.ค. 2563

บริษัท เดอะ แพลทินัม กรุ๊ป จำกัด (มหาชน) หรือ PLAT ระบุว่า ศูนย์การค้า เดอะ มาร์เกต แบงคอก ผสานความร่วมมือครั้งสำคัญขับเคลื่อนธุรกิจให้ก้าวต่อไป โดยล่าสุดครีเอทกิจกรรม “The Market Bangkok X Hungry Hub” การคอลแลปร่วมกับพันธมิตร Hungry Hub แหล่งรวมบุฟเฟ่ต์อันดับ 1 ของประเทศไทย เพื่อเปิดบริการฟู้ดดิลิเวอรี่รูปแบบใหม่ ขยายช่องทางการจำหน่าย ตอบโจทย์ให้แก่ผู้ประกอบการร้านอาหาร ตลอดจนอำนวยความสะดวกให้แก่ลูกค้าให้สามารถสั่งอาหารเมนูฮิตจากหลากหลายร้านค้า โดยแคมเปญชูจุดเด่นที่ลูกค้าสามารถเลือกแพ็คเกจชุดอาหารสุดคุ้มที่ คัดสรรเมนูมาอย่างดีจากหลากหลายร้านค้าภายใน ศูนย์การค้า เดอะ มาร์เกต แบงคอก ระหว่าง วันนี้ – 31 พ.ค. 2563
ทั้งนี้ จากสถานการณ์การแพร่ระบาดของเชื้อไวรัสโควิด-19 ส่งผลกระทบให้ผู้บริโภคต้องปรับเปลี่ยนรูปแบบการดำเนินชีวิต โดยเฉพาะพฤติกรรมการรับประทานอาหารที่เน้นการสั่งอาหารผ่านพนักงานและการจัดส่งอาหารแบบฟู้ดดิลิเวอรี่มากขึ้นอย่างต่อเนื่อง
สำหรับรายละเอียดกิจกรรม “The Market Bangkok X Hungry Hub” ลูกค้าสามารถสั่งอาหารเมนูฮิต จากหลายร้านอาหารภายในศูนย์ฯ ผ่านแอพลิเคชั่นและเว็บไซต์ Hungry Hub โดยสามารถสั่งอาหารจากร้านไหนก็ได้ จะคละร้าน คละเซตเมนูอาหารก็ได้ โดยระบบจะขึ้นแพ็คเกจตามที่ทาง Hungry Hub ได้ทำไว้กับร้านอาหารในศูนย์ฯ ในราคาชุดอาหารสุดคุ้ม
ร้านค้าที่เข้าร่วมได้แก่ ร้านกุ้งถัง, ร้านโจนส์ สลัด และร้านแซ่บอีลี่ ราคาเซ็ตเริ่มต้นที่ 427 – 999 บาท เพื่อเป็นทางเลือกใหม่ และยกระดับประสบการณ์ที่ดีในทุกมื้ออาหาร ภายใต้งบประมาณสุดคุ้มที่ทุกคนสามารถกำหนดได้ ซึ่งในเซตจะมีทั้ง Appetizer, Main Course ไปจนถึง Dessert โดยลูกค้าสามารถเลือกมารับร้านอาหารเอง (Take Away) หรือส่งให้ที่บ้าน (Delivery) ได้ตามความต้องการ กิจกรรมที่เกิดขึ้นจะเครื่องมือส่งเสริมการขายที่สำคัญ ท่ามกลางสถานการณ์อันท้าทาย และจะเป็นแพลตฟอร์มสำคัญในการดำเนินธุรกิจทางออนไลน์ เพื่อขยายช่องทางในการสร้างยอดขายต่อไปได้อย่างดีในอนาคต